
Globalisering het die hele vraag na identiteit en veral groepsidentiteit sterk na vore gebring. Belangriker as die vraag wat jou verhouding tot ’n bepaalde groep is, sou die vraag wees wat jou werklike verhouding is tot die Een wat jou gemaak het. Dit is ’n vraag met baie kante. Ontdek jouself voor God wys lesers hoe die vraag hulle alledaagse menswees baie meer kon-kreet bepaal as wat hulle ooit sou besef.

Ontdek jouself voor God wil lesers opnuut verseker dat hulle unieke mense is wat in ’n persoonlike verhouding met die ewige God staan. Wanneer mense word wat God hulle gemaak het om te wees, groei ’n diep vreugde en vrede in hulle. Dan kan hulle met nuwe hoop gevul word en die kerk kan weer waarlik die liggaam van Christus word.

 In Ontdek jouself voor God sal lesers bewus word daarvan dat ’n mens moeilik ’n heel, volwasse en uitgesorteerde samelewing gaan vind indien ons nie tot groter duidelikheid kom oor wie ons is nie.

                                                                                             Spesifikasies:


Kort kopie


Ontdek jouself voor God wil jou opnuut verseker dat jy ’n unieke mens is wat in ’n persoonlike verhouding met die ewige God staan. Wanneer jy word wat God jou gemaak het om te wees, groei ’n diep vreugde en vrede in jou. Dan kan jy met nuwe hoop gevul word, en die kerk kan weer waarlik die liggaam van Christus word. 

Oor die outeurs


Braam Hanekom het sy doktors​graad in teologie aan die Univer​si​teit van Stellenbosch verwerf en is tans verbonde aan die Stellenberg-gemeente. Hy is betrok​ke by leier​skaps​op​leiding en tree op as gasspreker, predi​ker en motive​ringspreker in beide kerkverband en in die sake​wêreld. Hy het al verskeie oor​sese navor​sings​rei​se onderneem en is voorsitter van ’n aan​tal kerk​like kommissies. 

Mariette Hanekom was vir 15 jaar ’n Afrikaans-onderwyseres en is tans betrokke by kursusse wat fokus op lidmaatbemagtiging. Sy hanteer ook reeds jare verskeie Bybelstudiegroepe in die Stellenberg-gemeente, waar haar man predikant is.

